**ZAPISNIK 5. REDNE SEJE PARLAMENTA DIJAŠKE SKUPNOSTI ŠKOFIJSKE GIMNAZIJE VIPAVA V ŠOLSKEM LETU 2019/20**

Kraj in datum: ŠGV, avditorij, 29. 1. 2020, 7. šolska ura

Trajanje: 38 min

Predsedujoči: Domen Medvešček, predsednik DS

**PRISOTNOST**

Predstavniki: 1. a: Sara Lesar, Jon Devetak

1. b: Sara Skvarč, Tadej Vovk

1. c: Tonija Kobal, Matic Tomažič

2. a: Lea Skočaj, Andraž Dimc

2. b: Špela Marc, Luka Štrukelj

2. c: [ Neopravičeno izostali! ]

3. a: Meta Mrevlje, Domen Medvešček

3. b: Eva Kovšca, Urška Kranjc

3. c: Lucija Štremfelj, Meta Velikonja

4. a: Marija De Luisa, Anej Tomažič

4. b: Lucija Daolio, Julija Jekše

4. c: Matej Turk, Jurij Marcos Marc

Mentorica DS: Petra Rep

Ostali prisotni: Filip Petrovič

**DNEVNI RED**

Predsedstvo DS je predlagalo naslednji dnevni red:

1. Potrditev dnevnega reda in pregled zapisnika prejšnje seje
2. Poročilo o medrazrednem turnirju v košarki
3. Škofijski material
4. Predstavitev DS na informativnem dnevu
5. Seja DOS
6. Razno

**OPIS**

**K točki 1: Potrditev dnevnega reda in pregled zapisnika prejšnje seje**

Parlament DS Škofijske gimnazije Vipava je soglasno potrdil dnevni red, ki je bil predlagan s strani predsedstva. Med pregledom zapisnika prejšnje seje je gospa Petra Rep poudarila, da je pomembno, da se zapisnike sej čim prej izda in razdeli po razredih. Drugih pripomb s strani predstavnikov ni bilo.

SKLEP: Parlament DS ŠGV potrdi dnevni red te seje ter zapisnik prejšnje seje.

**K točki 2: Poročilo o medrazrednem turnirju v košarki**

Organizator Filip Petrovič (3. b) je povzel, da bodo do konca februarja izpeljali vse tekme četrtfinala. Po zimskih počitnicah bo odigranih še 7 tekem do konca turnirja. Mentorica DS Petra Rep je ob tem podala predlog, da se tekme ob petkih ne bi več igrale, saj bi dijaki tako imeli dovolj časa za malico v času skrajšanega odmora. Turnir iz odbojke ne bo organiziran, predvsem zaradi maturantov in prihajajočega spomladanskega maturitetnega obdobja.  
SKLEP: Predstavniki poročajte o tej točki v razredu.

**K točki 3: Škofijski material** Predsednik DS je povedal, da je DS za Škofijske majice prejela 67 naročil. Tisk bo izpeljan v kratkem, majice pa bodo nato razdeljene po razredih. Predsednik je še dodal, da iščejo tudi najbolj ugodne ponudbe za izdelavo škofijskih flašk – stopil je v stik s podjetjem iz Kamnika, ki je flaške izdelovalo tudi za večja podjetja in ustanove. Cena steklenih 0, 5 l flašk z »nogavičko« bo od 6 – 8 €. S strani mentorice je bil podan predlog, da bi za motiv, ki bo natisnjen na flaškah, DS organizirala umetniški natečaj za dijake – podobno kot za dijaške dnevnike septembra. Parlament se je s predlogom strinjal in poudaril, da bi bilo natečaj dobro izpeljati čim prej.  
SKLEP: Predstavniki poročajte o tej točki v razredu.

**K točki 4: Predstavitev DS na informativnem dnevu**

Petra Rep, mentorica DS, je navzočim predstavila vprašanje in pobudo za pripravo predstavitve Dijaške skupnosti na informativnem dnevu. Predstavnike razredov je pozvala, naj bodočim dijakom predstavijo šolo v prijetnem vzdušju. Domen Medvešček je predlagal ustanovitev odbora za predstavitev šole na informativnem dnevu. Odbor sestavljajo : Sara Skvarč (1. b), Jon Devetak (1. a), Andraž Dimc (2. a), Luka Štrukelj (2. b), Lana Pizzioni (2. c) ter Meta Mrevlje in Domen Medvešček (3. a). Odbor bo zadolžen za predstavitev Dijaške skupnosti na informativnem dnevu, pa tudi za preureditev oglasne deske Dijaške skupnosti.

**K točki 5: Seja DOS**Podpredsednik DS, Luka Štrukelj (2. b), je povzel dogajanje na zadnji seji DOS-a, ki je potekala 22. 1. 2020 v Ljubljani. Na kratko je predstavil projekte, ki bodo potekali pod okriljem DOS-a v tem letu. npr. projekt Matura, regionalno druženje dijakov, izdelava učnega načrta za nov predmet državljanska vzgoja … Navzoče je pozval, naj DOS kontaktirajo preko Instagrama, če bi radi sodelovali v katerem od projektov. Sprejet je bil tudi letni delovni načrt organizacije. Podpredsednik DS je zbranim predstavil še nekatere probleme, na katere so se mladi, ki so se seje udeležili, z debato trudili najti dobre rešitve.

**K točki 6: Razno**

**Predstavitev študija angleščine in japonologije**

Petra Rep je povedala, da je bivši dijak ŠGV pripravljen dijakom predstaviti študij angleščine in japonologije. V kolikor bo zanimanja med dijaki dovolj, bo predstavitev tudi izpeljana.

**Papir za maturante**

Marija De Luisa je navzoče pozvala k nadaljnjemu zbiranju starega papirja za kritje stroškov maturantskega plesa.

**Šolska oprema**

Nekaj predstavnikov je izrazilo nejevoljo profesorjev nad počasno delujočimi računalniki in nekaterimi napakami v drugi opremi. Petra Rep je obljubila, da bo pritožbe posredovala naprej, dodala pa, da menjava celotne opreme predstavlja velik strošek za šolo.

Andraž Dimc  
tajnik DS

Petra Rep  
mentorica DS

Domen Medvešček  
predsednik DS